“後來，我只係做咗四個月，間餐廳就被人收購咗。但呢份經歷令我有更廣闊的思維，同時熟練咗煲飯同炸天婦羅的技巧，也奠定我現在壽司創作的基礎。”
“失業後，為咗生活，我連外賣仔都做過。輾轉間我去咗一間港式餐廳Four Regions Chinese Restaurant 做打雜，當時我練到刀功、燒烤、管理等技能。做左一年之後，我又去咗另一間日本餐廳Kombu Japanese Restaurant做Sous Chef，即係大廚既助手。由於間餐廳開係展覽館旁邊，平日好少人會專程過嚟，所以我好想諗辦法，吸引更多顧客。於是Anthony就提意我參加比賽，希望可以令餐廳增加曝光率。我便努力研究咗一個叫枝豆海膽cappuccino的菜式，係好似咖啡甘飲的。但大廚卻誤會我想出峰頭，吾俾我出賽，所以我只好失望甘離開。”
聽到呢度，我就更好奇點解Putchiee仲會堅持去追夢呢？
或者機會真係預留俾有準備既人，所以Putchiee既堅持，引領佢不斷朝著成功進發。
前後五年浪落他鄉，由於思鄉病發，Putchiee決定係2010年尾返澳門，再度同表哥合作，係氹仔既橘子(Yuzu Contemporary Japanese Cuisine)做兼職二廚，了解澳門的飲食環境。一年後，由於爸爸身體出問題，Putchiee唯有停工，照顧爸爸。
畢竟要實現心中夢想並不容易，就算前路荊棘滿途，尋夢的人也得闖過去。
“係啊，開外賣店，係圓我創作夢既第一步！我希望透過呢間外賣店，更了解澳門人既口味，直至有另一個既機會，我一定會開一間有特色的日式主題餐廳。”
“由開業至今，我所創作既壽司得到好好既反應，包括主打的香辣脆脆卷，係我2009年係英國時諗到既； 一本炸蝦卷及一本鰻魚卷等都是按顧客的口味而創作出來，當中鰻魚卷的芝士仲係我自己mix出來的。得到顧客的讚賞，幾辛苦也值得。”
當Putchiee談論著佢種種的經歷，我完全地感受到佢既毅力，為實踐理想所付出的一切，試問有幾多人可以為夢想，不斷地堅持著呢？
“係呢度我都好多謝澳門旅遊學院Retail and Marketing Business Project specializing in Social Media Marketing學科教授Dr. Fernando Lourenço呢位老友。佢搵左一本合作，為學生提供左一次良好的實戰機會，分別以不同的網路渠道宣傳一本，包括：facebook, weibo, youtube及instagram。呢一個為期三個月的project，令學生加深左對日本餐廳經營及運作的知識，也使一本獲得更多有效的數據，達致一定的宣傳作用。”
係傾偈既過程中，令我打破左對所謂廚房佬的一貫形象，可能這就是Putchiee所講外國人會對廚師的尊重，因為他們都會很用心去了解顧客的需要，從而改良及創新菜式。或許，這是步入成功的必要元素。